Tinius Nagell-Erichsen

Einar Fredrik Åke «Tinius» Nagell-Erichsen (1934–2007) var en norsk journalist, redaktør, sjef og eier av norske aviser og medier.Tinius Nagell-Erichsen i Norsk biografisk leksikon.

Han var sønn av høyesterettsadvokat Leif Nagell-ErichsenDet var aldri stille omkring ham Aftenposten.no/Per Egil Hegge og tippoldebarn av Christian Michael Schibsted, Schibsted-konsernets grunnlegger. Han hadde en Master of Science i sosialøkonomi 1959 fra London School of Economics. Tinius Nagell-Erichsen var den største aksjonæren i Schibsted, og hadde flere verv i konsernets bedrifter, deriblant soussjef (1966) og administrerende direktør (1970–1983) i Aftenposten, og disponent i Verdens Gang (1968–1973). Han var styreformann for Schibsted-konsernet 1992–2002, samt styremedlem i både Verdens Gang og Aftenposten ved flere anledninger. Han var i flere perioder i tidsrommet 1972–1983 styreformann for Avisenes Arbeidsgiverforening. Han hadde inngående kjennskap til de fleste sider ved avisdrift, og selv erfaring fra redaksjonelt arbeide i Aftenposten.

Nagell-Erichsen døde 12. november 2007 etter noen måneders sykeleie.Tinius Nagell-Erichsen er død

 Stiftelsen Tinius

Nagell-Erichsen arvet 26,1 prosent av Schibsted fra sin mor. I 1992 fikk han endret Schibsted-konsernets vedtekter, som ga hans andel samme kontroll som aksjelovens negative flertall. Han kunne dermed blokkere mulig oppkjøp av konsernet, som han følte et personlig ansvar for.Nærø, Sturle Scholz: Tinius. Om medier, milliarder og hunden Tott», Kagge Forlag 2005, side 323

I 1990-årene opprettet han Stiftelsen Tinius, som forvalter Schibsted-aksjene, og sikrer at konsernet består.

 Referanser 

 Eksterne lenker 
 www.tinius.com websted for Tinius-stiftelsen

Kategori:Norske siviløkonomer
Kategori:Norske konsernsjefer
Kategori:Norske journalister
Kategori:Personer tilknyttet Schibsted
Kategori:Aftenposten
Kategori:Personer tilknyttet Verdens Gang
Kategori:Alumni fra London School of Economics